Läti kirjastus SK Media teatas kolmapäeval, et lõpetab Lätis ja Eestis USA ajakirja Forbes väljaandmise, kuna litsentsilepingu lõppedes ei suudetud Forbes Media LLC-ga uue lepingu tingimuste osas üksmeelt leida.

SK Media turundusjuhi Julija Stradina sõnul jätkab ettevõte siiski Forbes Mediaga koostööd ja ajakirja väljaandmist Soomes. Ettevõtte tegevjuht Arkadijs Steimans märkis veel, et koostööd Forbesiga on tehtud juba kaheksa aastat.

Möödunud aastal tegi SK Media ligi 270 000 eurot käivet, mida oli 15,4 protsenti vähem kui aasta varem. Kasum vähenes aastaga aga 27,8 protsenti 1189 eurole, selgub Firmas.lv äriregistrist.

Ettevõte asutati 2009. aastal ja selle ainuomanik on Ühendkuningriigis registreeritud Glendale Universal Ltd.